**Skrivena planina**

Zdravo, ja sam Luna. Kad sam bila mala, u mojem selu vjerovalo se u legende i mitove. Danas rijetko tko vjeruje u zmajeve, vukodlake, vile... Jako sam dobro zapamtila legendu o skrivenoj planini. Kako kažu, to je nevidljiva planina na kojoj žive mnoga mitska bića, od gnomova do krampusa. Jako me zanima ta legenda i odlučila sam ju istražiti. Pozvala sam svoju prijateljicu Saru da mi pomogne. Sara obožava stare mitove i legende o grčkim bogovima. Zna sve o njima i sigurna sam da će mi dobro doći što je uz mene.

Krenule smo ju tražiti u sumrak jer planina nije vidljiva po danu, a noću nitko nije dovoljno hrabar da se usudi istražiti ju. Uzele smo dva fenjera, hranu, vodu, kompas, mapu šume i kutiju šibica. Bilo nas je strah jer nismo znale što nas čeka, ali nas je znatiželja vukla dalje i dalje u šumu. Bilo je mračno i jako hladno. Hodale smo šumom i razgovarale o onome što bismo mogle vidjeti. Tad smo začule topot kopita. Jedna sjena prošla je pokraj nas. Tresle smo se od straha. Zvučalo je kao magarac, ali to je bilo skoro pa nemoguće. Nitko u selu nije imao, niti ima magarce. Na prvi pogled sjena je izgledala kao veliki konj.

- Čvrsto drži fenjer. - šapnula sam Sari. U tom trenutku svašta se vrtjelo po mojoj ludoj glavi. Ali kad sam malo bolje pogledala, vidjela sam Kentaura. No, ne bilo kojeg Kentaura nego Hirona. - Nemojte se bojati - rekao je - dođite sa mnom.- Krenule smo za njim. Pokazao nam je dio planine za koji seljani nisu znali. Naime, planina je imala deset vrhova, a između tih deset vrhova bila je okrugla kotlina. Tu je nekada bio vulkan. Ti vrhovi bili su kao štit sa svake strane, a u sredini je izvirala rijeka tako da nitko nije znao da tamo postoji selo. A i da su seljani znali, ne bi mogli do sela. Na glavnom ulazu u kotlinu bio je veliki kamen koji su seljani postavili da lava ne bi spržila selo. Iz moje se kuće nije vidio taj kamen, ali ga sad vidim. Hiron je počeo govoriti - Kamen se otvori kad pobjedi ljubav! -

I kamen se pomakne. Ušli smo. Nama ništa nije bilo jasno. Zato nam je Hiron sve objasnio. - Ovo je Dom Škorpiona. To je dom mnogim mitskim bićima. Ljudi misle da su mnogi od nas umrli. Misle da sam ja umro od strelice umočene u Hidrinu krv. Misle da se Klitija pretvorila u suncokret. Misle da je Grofa Drakulu ubilo sunce... ali ne! Svi smo mi pobjegli ovamo i sad tu živimo. Ovo je mjesto gdje su grčki bogovi, Drakule, vukodlaci, vještice, vile, anđeli i mnoga druga mitska bića koja tu žive u zajedništvu. Ovo se zove Dom. Sada ste i vi ovdje dobro došle! Približila sam se Sari i šapnula joj - Nemoj nikome reći za ovo! –

Hiron nas je očito čuo i rekao nam - Nemojte ovo čuvati kao tajnu! - Oduvijek smo željeli da nas se ljudi ne boje. Ali nismo mogli samo ušetati u selo jer bi nas se svi preplašili i zbog zaštitne mreže. Zato vas trebamo da nam pomognete i pokažete ljudima da nismo zli! Molim vas. - Pitale smo ga - Trebamo malo vremena da razmislimo i dogovorimo se. Možemo li ovdje prenoćiti? A onda nam ujutro možeš ispričati što je ta zaštitna mreža. - Hiron je s radošću odgovorio - Naravno da možete ovdje prenoćiti! Evo, moja prijateljica Dolores će vam pokazati našu slavnu kolibu za goste. - Ispunila nas je sreća.

Došla je jedna velika vukodlačica. Imala je dva dlakava uha, oči tamne kao noć i bila je visoka barem 2 metra. Sara mi je šapnula da joj ova vukodlačica izgleda kao da je trudna jer je bila jako debela. - Dođite, pokazati ću vam kolibu. - rekla je. Hodale smo po cijelom selu. Vidjele smo male vampire kako se uče pretvarati u šišmiše sa svojom mamom i tatom. I eto nas, stigle smo do naše kuće. - Evo nas, vaša koliba. Lijepo se naspavajte i vidimo se sutra. Do viđenja cure! - rekla je Dolores i otišla.

Sara i ja ušle smo u kolibu i raskomotile se. Bilo je već oko 01:15 ujutro pa smo se spremile spavati. Kad smo legle u krevet, počele smo razgovarati. Razgovarale smo o našim roditeljima, brinu li se za nas. Razgovarale smo o tome što ćemo s Hironom i ostalim "čudovištima", hoćemo li im pomoći i kako ćemo to učiniti. Onda smo počele smišljati plan. Sara je rekla da bismo trebale glumiti kao da smo se izgubile u šumi i da su nas Hiron i ostali pronašli. Ali sam joj rekla da je to ne moguće jer imamo mapu šume i planine. Onda smo se sjetile da ovdje ima mnogo vodenih nimfi i da iz središta kotline teče rijeka. Usred našeg veselja zbog pronalaska plana, netko pokuca na vrata. Otvorila sam. Bio je to vampir. Rekao nam je: - Zdravo, ja sam Čarli, još sam od malenih nogu želio upoznati ljude pa sam vam došao poželjeti dobrodošlicu. - Rekla sam mu: - Hvala ti Čarli, lijepo nam je što smo ovdje. - Čarli nam je zaželio laku noć i otišao. Legla sam u krevet i zaspala. Ujutro nas je Čarli probudio. Pitale smo što tu radi. Rekao nam je da mu je Hiron rekao da nam pravi društvo i da nas upozna sa svime. - Danas ću vas upoznati sa svime. Ovo je inače nekad bio vulkan, ali ga je ohladio čarobnjak Max koji nam je ovdje napravio dom. Max je napravio da voda teče iz sredine vulkana i protječe kroz selo. Također je napravio zaštitnu mrežu koja sprečava da mi ulazimo u selo jer kaže da bismo ometali seljane. Kad ste vi došle, zaštitna mreža je oslabila. Tako da bismo mogli proći i pomoći vam, samo trebamo naći Maxa. - rekao nam je dok nas je vodio po selu i pokazivao nam izvor. - A gdje je Max? - pitala sam. Čarli se okrenuo i pokazao na izbočinu koja je bila nad selom i kuću na njoj. Krenuli smo do njega, a za nekih dvadesetak minuta smo i stigli.

Pokucali smo na vrata. Otvorio nam je čovjek, ali ne sa dugom sijedom bradom i u dugoj haljini. Ne. Otvorio nam je dječak koji koji ima oko 15 godina. Imao je poludugu plavu kosu i plave oči. Sara i ja zagledale smo se u njega kad smo čule Čarlijev glas: - Hej Alex, gdje je Max? - pitao je. - Evo me! - začuo se glas na desnom prozoru. Tamo je stajao još ljepši dječak iste dobi, samo što je on imao crnu kosu i tamne oči. - Ti nadesno, ja ću nalijevo - šapnula mi je Sara. Nasmijala sam se pa sam joj odgovorila da može! Čarli je pitao Maxa može li skinuti zaštitnu mrežu, a Max, normalno, to može pa smo mu Sara i ja objasnile zašto trebamo skinuti mrežu i koji nam je plan. Dogovorili smo se da ćemo plan izvesti u sumrak. Sunce je počelo zalaziti, stiglo je vrijeme za izvesti plan. Sva su čudovišta bila obaviještena. Sara i ja smočile smo se pokraj izvora i dogovorile se s vodenim nimfama oko plana. Sve je bilo spremno. Svi su bili na svojim pozicijama i započeli smo plan.

Sara i ja spustile smo se po rijeci s vodenim nimfama koje su nas držale na površini vode da se ne utopimo. Kad smo došle blizu sela, nimfe su nas spustile u vodu do vrata, a Max i Alex maknuli su mrežu. Sve je bilo super. Kad smo došle blizu sela, počele smo vikati: - U pomoć! U pomoć! - a nimfe su počele špricati vodu da izgleda kao da se utapamo. Seljani su nas čuli, ali nisu znali što napraviti. Odjednom dojure Hiron, Max, Alex, Čarli i ostali. Max i Alex zaustavili su tok rijeke, Hiron je bacio gredu preko rijeke da bismo se mogle popeti gore, a Čarli se popeo na gredu da bi nam pomogao da se izvučemo. Nimfe su nas uz Čarlijevu pomoć izvukle van i sigurno smo stigle kući. Plan je uspio.

Kad smo došle do sela, mame su nas motale u deke i zahvalile svima. Na to je Hiron rekao - Bilo nam je zadovoljstvo pomoći. Htjeli smo vam pokazati da nismo zli i da želimo s vama živjeti u miru, a ne da nas se morate bojati. - Svi su im se ispričali i dalje živimo u miru s čudovištima. Od sada svake godine na isti datum slavimo noć pomirenja. A što se tiče Maxa i Alexa, oni više nisu slobodni.

Maja Cepanec, 6.a